b'\n_START_ARTICLE_\nJana Bodn\xc3\xa1rov\xc3\xa1\n_START_SECTION_\n\xc5\xbdivljenje\n_START_PARAGRAPH_\nLeta 1965 se je vpisala na splo\xc5\xa1no gimnazijo v Liptovskem Mikul\xc3\xa1\xc5\xa1u, 1968 maturirala in nadaljevala s \xc5\xa1tudijem umetnostne zgodovine. Nekaj \xc4\x8dasa je \xc5\xa1tudirala tudi bibliotekarstvo in latin\xc5\xa1\xc4\x8dino. Za deset let se je zaposlila kot arhivarka zgodovinsko-umetnostnih del v Pre\xc5\xa1ovu in pisala \xc4\x8dlanke o sodobni umetnosti._NEWLINE_V za\xc4\x8detku devetdesetih let se je odlo\xc4\x8dila za svoboden poklic knji\xc5\xbeevne ustvarjalke. Za\xc4\x8dela pa je ustvarjati tudi videpoezijo in jo predstavljati tako doma kot v tujini (Lux Centre v Londonu, 1998, kulturni center v Lod\xc5\xbeu, 1998, Bal\xc3\xa1zs B\xc3\xa9la Studio v Budimpe\xc5\xa1ti, 1999, Zamek Ujazdowski v Var\xc5\xa1avi, 1999, mednarodni festival \xc5\xbeenskega videa v Novem Sadu, 2000). \xc5\xbdivi v Ko\xc5\xa1icah.'